钦定古今图书集成/明伦汇编/官常典/第259卷 > 汉
## 钦定古今图书集成/明伦汇编/官常典/第259卷 > 汉

汉设中书谒者，属于少府。

按《汉书百官公卿表》：“少府，秦官，掌山海池泽之税，以
给共养，有六丞。属官有尚书令丞、中书谒者，成帝建
始四年，更名中书谒者令为中谒者令。初置尚书，员
五人，有四丞。”

按：《后汉书百官志》：“尚书令一人，千石。”本注曰：“承秦所
置。”

〈注〉荀绰《晋百官表注》曰：唐、虞官也。《诗》云：“仲山甫，王之喉舌。”盖谓此人。

武帝用宦者，更为中书谒者令。成帝用士人，复故掌，
凡选署及奏下尚书曹文书众事。